Bűntudat és feloldozás - Az önmagát kereső ember-Baktay Zelka Csányi Vilmos Horváth Zoltán Popper Péter-Könyv-Saxum-Magyar Menedék Könyvesház
Bűntudat és feloldozás - Az önmagát kereső ember
ISBN 9789632481043
A kötet válogatás a MESTERKURZUS előadásaiból.
Ritka ember, aki meg tudja bocsátani az elutasítást, azt, hogy nem kellesz, akár szerelemben, akár munkatársnak ajánlkozva, segítő szándékát nyilvánítva. Az emberiség története is testvérgyilkossággal kezdődik: Káin nem tudja elviselni, hogy az Úr elutasította az ő áldozatát, és Ábelét fogadta el.
A másik alig elviselhető sérelem a bűntudat. Az ember erkölcsi ítélete önmaga felett. A külső elítélést még csak elviseli az ember, Isten haragját majd leimádkozza, de ha egy személyben ő a bíró és a vádlott is - ugyan kihez fordulhatna?
Ha a nárcisztikus önimádat nem teng túl valakiben, akkor nincs szigorúbb és kegyetlenebb bíró saját magánál.
A könyvben arról írnak a szerzők, hogy miként oldhatja fel magát az ember - az erkölcsi törvény megsértése nélkül - az egyik legnagyobb lelki teher, a jogos bűntudata alól.
Meddig reális a belső vezeklés, mit jelent az igazi megbánás, lehetséges-e a jóvátétel?
Vagyis a bűntudat jogosságának elismerése mellett, tiltakozás az ember önmagával szembeni kegyetlensége, véget nem érő önkínzása ellen.
A bűntudat és feloldozás kérdéskörei a szerzők rövid bemutatásával az alábbi TARTALOM szerint követhetők nyomon:
• EGYÉN, KÖZÖSSÉG, INTERAKCIÓ: (Csoportból közösség; Szociális viselkedés formák; Viselkedés szinkronizáció; Konstrukció képesség; Modern idők);
- DR. CSÁNYI VILMOS előadó az ELTE kutatóvegyész szakán végzett. 1958-1973 között a SOTE Orvosi-vegytani Intézetének munkatársa volt. Biokémiai és molekuláris biológiai oktatást és kutatást végzett mint gyakornok, majd tanársegéd, adjunktus, docens. Kandidátusi disszertációját 1965-ben védte meg. Két évet töltött az USA Harvard Egyetemén. Az ELTE Etológia Tanszék vezetője volt 65 éves koráig...
• VALÓDI BŰNTUDAT... IGAZI FELOLDOZÁS...
- HORVÁTH ZOLTÁN 1994 óta lát aurát. Ezt a képességét már ekkor az emberek szolgálatába állította. Hatékonyan segíti a testi - lelki harmónia megteremtését, és energiaátadó képességének segítségével, amely az auralátása mellé társul, az aurában található különféle energiablokkok oldásában is kimagasló eredményeket ért el. Rajta kívül még hét ilyen képességekkel rendelkező embert tartanak nyilván a világon. 2000 óta elsősorban párkapcsolati és életút tanácsadást végez...
• BŰN ESETEK: (Hogyan találjuk magunkat a bűnben)?
- DR. BAKTAY ZELKA óvónői képesítést szerzett, majd három évig ápolónőként dolgozott a POTE pszichiátrián. Pszichológusként dolgozott, majd a Viselkedéstudományok PhD - program keretében doktori fokozatot szerzett. A pszichológus képzésben három személyközi pszichológiával foglalkozó tantárgy alapjait dolgozta ki: Kommunikáció a családban; Pár- és családdinamika; valamint Interperszonális diagnosztika címmel. A hagyományos pszichológia területén kívül a párkapcsolatra felkészítő, a párkapcsolatot gazdagító terület elismert szakembere...
• BŰN ÉS BŰNTUDAT:
- DR. POPPER PÉTER egyetemi tanár, eredetileg klinikai pszichológus. Az ELTE bölcsészkarán végzett filozófia-logika-pszichológia szakon. A SOTE I. Számú Gyermekklinikáján 1984-től az orvospszichológiai oktatási csoport docense, majd professzora. 1992-95 között az izraeli Bar-Ilan egyetem visiting professzora. Az összehasonlító valláspszichológia és a művészetpszichológia kérdéskörével foglalkozott...
„AZ ÖNMAGÁT KERESŐ EMBER - Bűntudat és feloldozás” című ezen kiadványt a fenti témakörök iránt érdeklődő, a viselkedés tudományában, a bűntudat lelki terhében, annak kezelési módjában, az elutasítottság lelki kezelésben, az önmegvalósításban, önmaga keresésében és a feloldozás mikéntjében mélyebb kontextusban is elmélyülni kívánó olvasóink figyelmébe ajánljuk.